Anamaria Prodan a reacționat după ce, în mediul online, s-a spus că Ronald Gavril, actualul ei partener de viață, a cerut-o în căsătorie. Impresara pare că și-a găsit fericirea în brațele lui Ronald Gavril, după divorțul de Laurențiu Reghecampf. Ce spune despre o posibilă căsătorie.
Impresara pare că trăiește de câteva luni cea mai frumoasă perioadă a vieții sale alături de Ronald Gavril, actualul ei partener de viață, în vârstă de 37 de ani. Chiar dacă diferența de vârstă dintre cei doi este de 14 ani, cei doi par că se potrivesc unul cu celălalt.
Anamaria Prodan a avut o primă reacție, după ce pe Internet s-a zvonit că Ronald Gavril ar fi cerut-o în căsătorie. Chiar dacă nu a dezvăluit dacă a primit inelul sau nu, impresara pare că nu ar zice "nu" unei căsătorii alături de Ronald.
"Este timp să mă căsătoresc. Acum sunt fericită. Asta este tot ce contează. Pregătim totul că la carte de data asta. A treia oară este mereu cu noroc. Ca trifoiul cu trei petale, nu?", a spus Anamaria Prodan, potrivit spynews.ro.
Pe rețelele de socializare, impresara a abordat subiectul mariajului, subliniind că o astfel de legătură este pentru toată viața.
"Ce rost are căsătoria dacă nu e pentru toată viața? Dragostea nu înseamnă numai tinerețe, voluptate, romanțe și apoi plictiseală, goană după altceva, care e mereu același lucru. Dragostea e de la tinerețe până la bătrânețe", a mai spus ea.
După ce s-au afișat pentru prima dată împreună, Ronald Gavril a dezvăluit că și-ar fi dorit să fie alături de partenera sa la avanpremiera filmului "Complotul Bonelor", unde impresara are rol principal.
"Ce știam de Ana? Știam că este o femeie puternică, o femeie care lucrează în box, pardon, în fotbal, că este o impresară de succes în fotbalul românesc. Familistă. Puternică. Știam destule despre ea", a spus Ronald Gavril.
De asemenea, el a dezvăluit și cum a reușit Anamaria Prodan să îl cucerească.
"Mie îmi plac oamenii puternici în general. Și îmi place să mă înconjor de oameni puternici. Cum este Ana, că este puternică, este exact ce îmi doream eu. Tocmai să mă înconjor de oameni puternici", a mai spus acesta.
Vezi această postare pe Instagram